การวิจัยครั้งนี้มีวัตถุประสงค์ 1) เพื่อศึกษาระดับความฉลาดทางอารมณ์ของนักเรียนมัธยมศึกษาตอนปลายโรงเรียนมัธยมปุรณาวาส 2) เพื่อเปรียบเทียบความฉลาดทางอารมณ์ของนักเรียนมัธยมศึกษาตอนปลายโรงเรียนมัธยมปุรณาวาส ก่อนและหลังการใช้โปรแกรมพัฒนาความฉลาดทางอารมณ์ 3) เพื่อศึกษาความพึงพอใจของนักเรียนที่มีต่อการเข้าร่วมโปรแกรมพัฒนาความฉลาดทางอารมณ์ ประชากรที่ใช้ในการวิจัยคือ นักเรียนมัธยมศึกษาตอนปลายที่สมัครใจเข้าร่วมกิจกรรมตามโปรแกรมจำนวน 21 คน เครื่องมือที่ใช้ในการวิจัยเป็นแบบประเมินความฉลาดทางอารมณ์ (EQ) ของกรมสุภาพจิตและแบบวัดความพึงพอใจในการเข้าร่วมกิจกรรมตามโปรแกรมสถิติที่ใช้ในการวิเคราะห์ข้อมูลคือค่าความถี่ ค่าร้อยละ ค่ามัชฌิมเลขคณิตส่วนเบี่ยงแบนมาตรฐาน และ Paired Sample T-test

ผลวิจัยพบว่า

1. ความฉลาดทางอารมณ์ของนักศึกษาชั้นมัธยมศึกษาตอนปลายโรงเรียนมัธยมปุรณาวาสก่อนเข้าร่วมกิจกรรมตามโปรแกรมทั้งโดยภาพรวมและรายด้าน อยู่ในระดับปานกลาง ความฉลาดทางอารมณ์ของนักเรียนหลังการดำเนินกิจกรรมโดยภาพรวมและรายด้านอยู่ในระดับมาก

2. ความฉลาดทางอารมณ์ของนักเรียนมัธยมศึกษาตอนปลายโรงเรียนมัธยมปุรณาวาสก่อนและหลังการใช้โปรแกรมการพัฒนาความฉลาดทางอารมณ์แตกต่างกันอย่างมีนัยสำคัญทางสถิติที่ระดับ.01

3. ความพึงพอใจในการเข้าร่วมกิจกรรมโปรแกรมการพัฒนาความฉลาดทางอารมณ์โดยภาพรวมอยู่ในระดับมาก